Prokureur van Gauteng ry glo te vinnig kerk toeŉ Prokureur is Vrydag in hegtenis geneem nadat hy die spoedgrens op die Mabopane-snelweg, noord van Pretoria, oortree het, het die verkeerspolisie in Gauteng gesê. Die 29-jarige was op pad kerk toe, toe hy 201km/h in ŉ 120km/h-sone gery het, het Busaphi Nxumalo, woordvoerder, gesê. “Hy het geen geldige rede gehad nie, buiten dat hy laat was vir ŉ kerkdiens.” Die prokureur is na die polisiestasie in Akasia geneem, maar is later op gratis borgtog vrygelaat. Hy sal Dinsdag in die landdroshof in Pretoria Noord verskyn op aanklagte van roekelose bestuur en of nalatige bestuur en ŉ alternatiewe klag dat hy die spoedgrens oorskry het. -SAPA